《酬和知府李殿院见访之什往来不休因成四首》
宋代·魏野

玉韵重听倍爽神，银钩忽睹更躬亲。
郡侯喜是风骚主，野客惭为唱和人。
积雾曾侵红绣旆，异香犹惹白纶巾。
两篇箧里贞珉上，频拂看宁有蠹尘。

作者简介：（960—1020）陕州陕县人，字仲先，号草堂居士。不求仕进，自筑草堂，弹琴赋诗其中。真宗大中祥符四年，帝祀汾阴，与表兄李渎同被举荐，上表以病辞，诏州县常加存抚。与王旦、寇准友善，常往来酬唱。为诗精苦，有唐人风格，多警策句。有《东观集》、《草堂集》。